Document ID: 32011R0307

РЕГЛАМЕНТ (ЕС) № 307/2011 НА КОМИСИЯТА
от 29 март 2011 година
за изменение на приложение IV и приложение VIII към Регламент (ЕО) № 73/2009 на Съвета за установяване на общи правила за схеми за директно подпомагане в рамките на Общата селскостопанска политика
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006 и (ЕО) № 378/2007 и за отмяна на Регламент (ЕО) № 1782/2003 (1), и по-специално член 8, параграф 2, буква а) и член 40 от него,
като има предвид, че:
(1)
В приложение VIII към Регламент (ЕО) № 73/2009 се установява за всяка държава-членка максималната стойност на всички права на плащане, които могат да се разпределят през дадена календарна година. В съответствие с член 40, параграф 1, втора алинея приложение VIII следва да бъде адаптирано с цел да бъдат отчетени нотификациите на държавите-членки в съответствие с член 188а, параграф 3 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2) по отношение на виното.
(2)
В съответствие с член 188а, параграф 3 от Регламент (ЕО) № 1234/2007 и член 40, параграф 1, втора алинея от Регламент (ЕО) № 73/2009 Германия, Гърция, Испания, Франция, Италия, Люксембург, Австрия, Португалия и Словения нотифицираха Комисията относно площите с изкоренени насаждения и средната регионална стойност на правата, посочени в буква Б от приложение IХ към Регламент (ЕО) № 73/2009.
(3)
Приложение IV към Регламент (ЕО) № 73/2009 определя за всяка държава-членка националните тавани, които не могат да бъдат надвишавани от общите суми на директните плащания, без приложена модулация, които могат да бъдат отпуснати в рамките на една календарна година в съответната държава-членка.
(4)
Съгласно нотификациите на държавите-членки в съответствие с член 188а, параграф 3 от Регламент (ЕО) № 1234/2007 и член 40, параграф 1, втора алинея от Регламент (ЕО) № 73/2009 общите максимални суми на директните плащания, които могат да бъдат отпуснати, ще бъдат повишени. Следователно в съответствие с член 8, параграф 2, буква а) от Регламент (ЕО) № 73/2009 приложение IV към посочения регламент ще бъде преразгледано.
(5)
Поради това приложения IV и VIII към Регламент (ЕО) № 73/2009 следва да бъдат съответно изменени.
(6)
Мерките, предвидени в настоящия регламент, са в съответствие със становището на Управителния комитет за директните плащания,
ПРИЕ НАСТОЯЩИЯ РЕГЛАМЕНТ:
Член 1
Приложение IV към Регламент (ЕО) № 73/2009 се заменя с текста от приложение I към настоящия регламент.
Член 2
Приложение VIII към Регламент (ЕО) № 73/2009 се заменя с текста от приложение II към настоящия регламент.
Член 3
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 март 2011 година.

Labels: 20
11
5
6